钦定古今图书集成/理学汇编/学行典/第205卷 > 陈淑
## 钦定古今图书集成/理学汇编/学行典/第205卷 > 陈淑

按《靖江县志》：“陈淑，字善卿，期而失怙。稍长，求父葬处。
母携令识之，乃时往洒泪。长游庠，贫无养，教授以给
妇，仇色忤于母，竟黜之。躬具甘膬，多方以佐母懽。母
有病，焚香吁天，愿以身代。及卒，拊其尸，勺水不入口，
三日，垂绝复苏。比葬，躬运土成坟，庐于其侧，中夜悲
号，闻者凄断。尝大风揭其庐，乡人争为构葺。三年外”，
亲友力劝之归，犹一日一往，每往必涕泣沾襟。为人
笃行醇悃，非义不取。尝拾遗金，不得，失金者乃仍委
之路旁。又尝粜米误受，直过其数。求其人不及，则还
诸馆人。其生平不愧，独知事多类此。年六十七卒。母
徐，早孀矢志年八十四，先后直指。累以《母子节孝》旌。